Marikana is 'n dorpie in die Noordwes, Suid-Afrika. Die dorpie is halfpad tussen Brits en Rustenburg en is geleë langs die hoofspoorlyn tussen die twee dorpe. Daar is verskeie platina-myne in die omgewing.
Koördinate: 25°41′52.8″S 27°28′19.2″O﻿ / ﻿25.698000°S 27.472000°O﻿ / -25.698000; 27.472000Koördinate: 25°41′52.8″S 27°28′19.2″O﻿ / ﻿25.698000°S 27.472000°O﻿ / -25.698000; 27.472000
17,54 km² (6,8 vk m)
Marikana is aangelê op die plaas Rooikoppies. Toe die spoorweg gebou is, het die verantwoordelike beampte na 'n naam vir die stasie gesoek. 'n Spruitjie nie ver van die stasie af nie heet Maretlani, 'n inheemse naam vir 'n struik wat in oorvloed groei. Die beampte kon nie dié naam korrek uitspreek nie en het dit vervorm tot "Marikani", wat later verander het in Marikana. Op 22 April 1944 het die Nederduitse Gereformeerde Kerk 'n gemeente hier gestig as Rustenburg-Oos, later Marikana genoem, wat 402 belydende lidmate gehad het in 2012. Die gemeente het intussen die bynaam Magaliesberg Gesinskerk gekry.
1 Die Marikana-slagting
2 Demografie (2011)
Verskeie mynwerkers van die AMCU-vakbond is op 16 Augustus 2012 by die Lonmin-myn deur die polisie doodgeskiet. Die polisie het probeer om geweldadige stakers wat op 'n heuwel saamgedrom het uitmekaar te jaag, waarna die skietery begin het. Vier-en-dertig betogers is in die voorval gedood. Volgens die Azanian People's Organization herinner die slagting aan die massamoord op 21 Maart 1960 in Sharpeville, op 16 Junie 1976 in Soweto en op 17 Junie 1992 in Boipatong.
Area: 17.54 km2
Bevolking: 19 522 (1 113.17 inwoners per km2)
Huishoudings: 11 679 (666 per km2)
Manlik 12 232 63
Vroulik 7 290 37
Swart 19 199 98.35
Blank 167 0.86
Asiërs 90 0.46
Ander 39 0.20
Kleurlinge 28 0.14
Xhosa 5 854 30
Tswana 3 837 20
Tsonga 3 526 18
Suid-Sotho 2 813 14
Noord-Sotho 822 4.2
Zoeloe 821 4.2
Swazi 389 2.0
Engels 379 1.9
Afrikaans 249 1.3
Ander 470 2.4
Ensiklopedie van Suidelike Afrika. 1967 Eric Rosenthal
↑ More Than 30 Died in South Africa Mine Crackdown: Police, New York Times, 17 Augustus 2012
↑ Massaslagting skok wêreld, PRAAG, 17 Augustus 2012
↑ Suid-Afrikaanse Sensus van 2011
Ontsluit van "https://af.wikipedia.org/w/index.php?title=Marikana&oldid=1382213"
Last edited on 13 September 2015, at 08:41